Komission tiedonanto Euroopan parlamentille ja neuvostolle monivuotisen rahoituskehyksen (2007–2013) tarkistamisesta /* KOM/2009/0171 lopull. */





[pic] | EUROOPAN YHTEISÖJEN KOMISSIO | Bryssel 8.4.2009 KOM(2009)171 lopullinen KOMISSION TIEDONANTO EUROOPAN PARLAMENTILLE JA NEUVOSTOLLE monivuotisen rahoituskehyksen (2007–2013) tarkistamisesta Muutettu ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta KOMISSION TIEDONANTO EUROOPAN PARLAMENTILLE JA NEUVOSTOLLE monivuotisen rahoituskehyksen (2007–2013) tarkistamisesta Energia-alan hankkeiden rahoittaminen osana Euroopan talouden elvytyssuunnitelmaa (muutettu ehdotus) Komissio esitti 10. joulukuuta 2008 ehdotuksen rahoituskehyksen tarkistamisesta. Tarkistus koski Euroopan laajuisiin energiaverkkoyhteyksiin ja laajakaistainfrastruktuuriin liittyvien hankkeiden rahoittamista osana Euroopan talouden elvytyssuunnitelmaa[1]. Komissio ehdotti, että monivuotiseen rahoituskehykseen sisältyvän otsakkeen 1 a maksusitoumusmäärärahojen vuotuista enimmäismäärää kasvatetaan vuoden 2009 osalta 3 000 miljoonalla eurolla ja vuoden 2010 osalta 2 000 miljoonalla eurolla. Lisäys oli tarkoitus kompensoida supistamalla otsakkeen 2 maksusitoumusmäärärahojen vuotuista enimmäismäärää vuoden 2008 osalta 3 500 miljoonalla ja vuoden 2009 osalta 1 500 miljoonalla eurolla talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen[2] 23 kohdan toisen alakohdan määräysten mukaisesti. Budjettivallan käyttäjän kanssa ehdotuksesta käytyjen ensimmäisten keskustelujen jälkeen komissio esitti 28. tammikuuta 2009 joukon ehdotuksia, joiden pohjalta on tarkoitus vahvistaa oikeusperustat suunnitteilla oleville investoinneille[3]. Näistä ehdotuksista oli seurauksena ensimmäinen muutos edellä mainittuun monivuotisen rahoituskehyksen tarkistamista koskevaan komission ehdotukseen. Otsakkeen 1 a enimmäismääriin tehdään energiahankkeiden rahoittamista varten enintään 3 500 miljoonan euron lisäys. Lisäksi otsakkeen 2 määrärahoista osoitetaan 1 500 miljoonaa euroa laajakaistainternetin kehittämiseen maaseutualueilla sekä toimenpiteisiin, jotka liittyvät yhteisen maatalouspolitiikan vuonna 2003 toteutetun väliuudistuksen kokonaisarvioinnin (ns. terveystarkastuksen) yhteydessä määriteltyihin ”uusiin haasteisiin”. Summa kanavoidaan Euroopan maaseudun kehittämisen maatalousrahaston kautta. Euroopan parlamentti, neuvosto ja komissio ovat jatkokeskusteluja seuranneissa kolmikantaneuvotteluissa 2. huhtikuuta 2009 sopineet, että toimenpidepaketti rahoitetaan seuraavasti[4]: 1. Toimenpidepaketti, jolla pyritään talouden lisäelvytykseen ja energian toimitusvarmuuden parantamiseen, on yhteensä 5 000 miljoonaa euroa käypinä hintoina: 2. Rahoituskehyksen otsakkeessa 1 a varataan 3 980 miljoonaa euroa energiahankkeiden rahoittamista varten: 2 000 miljoonaa euroa vuodeksi 2009 ja 1 980 miljoonaa euroa vuodeksi 2010. 3. Otsakkeessa 2 osoitetaan lisäksi 1 020 miljoonaa euroa laajakaistainternetin kehittämiseen maaseutualueilla sekä sellaisten toimien tehostamiseen, jotka liittyvät yhteisen maatalouspolitiikan kokonaisarvioinnin yhteydessä määriteltyihin ”uusiin haasteisiin”. 4. Edellä mainitun 5 000 miljoonan euron kokonaissumman rahoitus varmistetaan mahdollisimmin pian: 5. Otsakkeen 1 a vuoden 2009 enimmäismäärään tehdään 2 000 miljoonan euron lisäys, joka kompensoidaan supistamalla otsakkeen 2 vuoden 2009 enimmäismäärää samalla summalla toimielinten sopimuksen 21–23 kohdan mukaisesti. Lisäksi vuoden 2009 talousarvioon otettuihin maaseudun kehittämismäärärahoihin tehdään 600 miljoonan euron lisäys. Näillä lisämäärärahoilla kehitetään laajakaistainternetiä ja tehostetaan ”uusiin haasteisiin” liittyviä toimenpiteitä. Monivuotista rahoituskehystä tarkistetaan ja vuoden 2009 talousarviota muutetaan tässä esitetyn muutetun komission ehdotuksen ja vuoden 2009 talousarviota koskevan alustavan lisätalousarvioesityksen mukaisesti. 6. Jäljelle jäävän määrän (2 400 miljoonaa euroa) rahoitus varmistetaan tasoitusmekanismin avulla vuoden 2010 talousarviota koskevassa neuvottelumenettelyssä hyödyntämällä kaikkia asianomaiseen lainsäädäntökehykseen sisältyviä talousarviomäärärahoja ja nämä toimenpiteet saatetaan tarvittaessa päätökseen viimeistään vuoden 2011 talousarviota koskevassa neuvottelumenettelyssä. 7. Euroopan parlamentti, neuvosto ja komissio tarkastelevat kaikkia varojen lähteitä, joita voitaisiin käyttää lisäysten aiheuttaman määrärahatarpeen kattamiseen. 8. Ennen kuin otsakkeessa 2 käytettävissä olevan määrän käyttöä harkitaan, määrärahoista sidotaan 420 miljoonaa euroa käytettäväksi vuonna 2010 laajakaistainternetin rahoittamiseen ja yhteisen maatalouspolitiikan kokonaisarvioinnissa määriteltyihin ”uusiin haasteisiin” liittyvien toimenpiteiden tehostamiseen. 9. Jäljelle jäävä 1 980 miljoonan euron osuus katetaan käyttämällä vuoden 2009 enimmäismääriin nähden jäljellä olevia liikkumavaroja sekä käytettävissä olevia vuoden 2010 liikkumavaroja (toimielinten sopimuksen 13 kohdan määräyksiä noudattaen) ja tarvittaessa kaikkia muita käytettävissä olevia varoja, myös käytettävissä olevia vuoden 2011 liikkumavaroja. Tasoitusmekanismi ei vaikuta yhteispäätösmenettelyssä hyväksyttyjen ohjelmien määrärahoihin eikä vuotuiseen talousarviomenettelyyn. 10. Vuosia 2007–2013 koskevassa rahoituskehyksessä vahvistettua yhteenlaskettua enimmäismäärää ei ylitetä. Tämä muutettu ehdotus koskee vuosiksi 2007–2013 laaditun rahoituskehyksen tarkistamista. Tarkistus on osa edellä mainitun, kolmen toimielimen tekemän rahoitussopimuksen ensimmäistä täytäntöönpanovaihetta. Otsakkeen 2 tämänhetkinen vuoden 2009 liikkumavara on 3 517 miljoonaa euroa. Kun otetaan huomioon 600 miljoonan euron summa, joka on tarkoitus käyttää otsakkeessa 2 laajakaistainfrastruktuuriin ja yhteisen maatalouspolitiikan kokonaisarvioinnin yhteydessä määriteltyihin ”uusiin haasteisiin”, ja otsakkeen enimmäismäärään tehtävä 2 000 miljoonan euron vähennys, otsakkeen 2 vuoden 2009 liikkumavaraksi jää yli 900 miljoonaa euroa. Tämän katsotaan riittävän maatalouteen liittyvistä ennakoimattomista tapahtumista johtuvien menojen kattamiseksi. Komissio on joka tapauksessa sitoutunut toteuttamaan kaikki tarvittavat toimenpiteet varmistaakseen, että yhteisen maatalouspolitiikan menoista ja niiden rahoituksesta tehtyjä päätöksiä, myös sopimusta yhteisen maatalouspolitiikan kokonaisarvioinnista, noudatetaan. Maksumäärärahojen osalta toimielinten sopimuksen 23 kohdan neljännessä alakohdassa edellytetään, että kaikissa tarkistuksissa säilytetään asianmukainen suhde maksusitoumusmäärärahojen ja maksumäärärahojen välillä. Tämän vuoksi myös maksumäärärahojen vuosittaisia enimmäismääriä on tarpeen tarkistaa. Tarkistus perustuu otsakkeeseen 1 a lisättyjä maksusitoumusmäärärahoja vastaavien maksujen suoritusaikatauluun ja otsakkeen 2 maksusitoumusmäärärahoihin tehtyä vähennystä vastaavaan maksujen vähentymiseen vuonna 2009 (2 000 miljoonaa euroa). Edellä mainittu 1 020 miljoonan euron lisäys, joka on tarkoitus käyttää laajakaistainternetin kehittämiseen maaseutualueilla ja yhteisen maatalouspolitiikan kokonaisarvioinnissa määriteltyjä ”uusia haasteita” koskevien toimenpiteiden tehostamiseen, tehdään korottamatta maksumäärärahojen enimmäismääriä. Seuraavassa taulukossa on yhteenveto rahoituskehyksen mukaisiin maksusitoumus- ja maksumäärärahojen enimmäismääriin ehdotetuista muutoksista. Määrät on ilmoitettu käypinä hintoina. [pic] Tarkistuksella ei ole vaikutusta maksusitoumus- ja maksumäärärahojen yhteenlaskettuihin käypinä hintoina ilmaistuihin enimmäismääriin. Kun edellä kuvatut muutokset otetaan huomioon, saadaan jäljempänä esitetty rahoituskehys käypinä hintoina. Tämä rahoituskehys sisältää toimielinten sopimuksen 16 kohdan mukaisesti tehdyt vuotta 2010 koskevat tekniset mukautukset, jotka perustuvat BKTL:n muutokseen.[5] Rahoituskehyksen tarkistamisesta tehtävässä virallisessa päätöksessä on viitattava toimielinten sopimukseen sisältyvään perustaulukkoon, jossa määrät on ilmaistu vuoden 2004 kiinteinä hintoina. Käypinä hintoina ilmaistut määrät on sen vuoksi muutettava vuoden 2004 kiinteinä hintoina ilmaistuiksi määriksi käyttämällä kiinteää 2 prosentin vuosideflaattoria toimielinten sopimuksen 16 kohdan mukaisesti. [pic] Muutettu ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[6] ja erityisesti sen 21 kohdan, 22 kohdan ensimmäisen ja toisen alakohdan ja 23 kohdan, ottavat huomioon komission ehdotuksen[7], sekä katsovat seuraavaa: (1) Euroopan parlamentti, neuvosto ja komissio sopivat 2. huhtikuuta 2009 pidetyssä kolmikantakokouksessa infrastruktuurien nykyaikaistamista ja energiaa koskevaa yhteisvastuuta edistävän Euroopan talouden elvytyssuunnitelman puitteissa myönnettävästä rahoituksesta, joka suunnataan energiahankkeisiin, laajakaistainternetiin liittyviin hankkeisiin sekä vuonna 2003 toteutetun, yhteisen maatalouspolitiikan väliuudistuksen kokonaisarvioinnissa (”terveystarkastuksessa”) määriteltyihin ”uusiin haasteisiin” liittyvien toimenpiteiden tehostamiseen.[8] Rahoitus edellyttää, että ensin tarkistetaan vuosiksi 2007–2013 laadittua monivuotista rahoituskehystä toimielinten sopimuksen 21, 22 ja 23 kohdan mukaisesti, jotta alaotsakkeen 1 a maksusitoumusmäärärahojen vuoden 2009 enimmäismäärää voidaan korottaa 2 000 miljoonalla eurolla käypinä hintoina. (2) Alaotsakkeen 1 a enimmäismäärään tehtävä lisäys kompensoidaan kokonaisuudessaan supistamalla otsakkeen 2 maksusitoumusmäärärahojen vuoden 2009 enimmäismäärää 2 000 miljoonalla eurolla. (3) Jotta maksusitoumusten ja maksujen välinen suhde säilytettäisiin asianmukaisena, maksumäärärahojen vuotuisia enimmäismääriä tarkistetaan. Tarkistus on vaikutuksiltaan neutraali. (4) Talousarviota koskevasta kurinalaisuudesta ja moitteettomasta varainhoidosta tehdyn toimielinten välisen sopimuksen liitettä I olisi sen vuoksi muutettava[9], OVAT PÄÄTTÄNEET SEURAAVAA: Ainoa artikla Talousarviota koskevasta kurinalaisuudesta ja moitteettomasta varainhoidosta tehdyn toimielinten välisen sopimuksen liite I korvataan tämän päätöksen liitteellä. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja LIITE [pic] [1] KOM(2008) 859 lopullinen/2. [2] EUVL C 139, 14.6.2006, s. 1. [3] Komission tiedonanto Euroopan parlamentille, neuvostolle ja Euroopan talous- ja sosiaalikomitealle sekä alueiden komitealle: Eurooppa investoi tulevaisuuteen , KOM(2009) 36 lopullinen; ehdotus Euroopan parlamentin ja neuvoston asetukseksi yhteisön rahoitustukea energia-alan hankkeille koskevasta talouden elvytysohjelmasta, KOM(2009) 35 lopullinen; ehdotus neuvoston asetukseksi Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun asetuksen (EY) N:o 1698/2005 muuttamisesta ja ehdotus neuvoston päätökseksi maaseudun kehittämiseen myönnettävän yhteisön tuen määrästä 1 päivästä tammikuuta 2007 31 päivään joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä tehdyn päätöksen 2006/493/EY muuttamisesta, KOM(2009) 38, lopullinen. [4] Sopimus tehdään talousarviota koskevasta kurinalaisuudesta ja moitteettomasta varainhoidosta tehtyyn toimielinten sopimukseen liitettävän julistuksen muodossa. Hankkeet, joille voidaan myöntää yhteisön tukea, eritellään asianomaisissa säädöksissä. [5] Komission tiedonanto Euroopan parlamentille ja neuvostolle: Varainhoitovuotta 2010 koskeva rahoituskehyksen tekninen mukautus BKTL:n muutosten mukaisesti , KOM(2009) 148 lopullinen, 1.4.2009. [6] EUVL C 139, 14.6.2006, s. 1. [7] KOM(2008) 859 lopullinen/2, sellaisena kuin se on muutettuna asiakirjalla KOM(2009) … lopullinen. [8] KOM(2008) 800. [9] Edellä mainittuun rahoitussopimukseen perustuvat määrät muunnetaan tämän vuoksi vuoden 2004 hinnoiksi.